
In anul 1882 am vizitat șase-zeci și patru de Mânăs- 
tiri si Biserici din România de dincoace de Milcov. Distan- 
tele între ele, precum și lipsa de timp, au contribuit foarte 
mult la o investigație aproape sumară. A fost însă de ajuns, 
observarea mai deaproape a diferitelor monumente, spre 
a'mi forma deja atunci convingerea că avem în țară la noi 
o artă națională de care nu ne dedeam seama, că avem un 
trecut istoric care trebueste explorat. 

Puținele publicatiuni ce apăruse mai înainte și studiile 
recente ale istoricilor si architectilor noștri, au provocat un 
interes viu in public și astăzi știm cu toții, că Mänästirile 
noastre, ne-au păstrat bunuri, documente, date istorice si 
o artă naţională, care ne pune in posițiune. de a cunoaște 
trecutul și de a urmări fasele dezvoltării noastre ca popor 
și grad de civilizaţie. 

E de regretat însă că stăm prea nepăsători față de 
aceste fântâni nesecate ale culturei noastre din trecut, ear 
«cu timpul ce trece continuu înregistrăm, dărâmarea. unor 
“clădiri istorice, fără ca comisiunea instituită pentru. îngriji- 
ea monumentelor nationale, să afle ceva, în fiecare caz însă 
află prea târziu. Cazurile aceste din urmă se generalizează 
și de aceea 'miam propus, pe cât 'mi va fi cu: putință și 
«cu sacrificii materiale, să descriu si să studiez, unele din 
Mânăstiri și Biserici mai importante, spre a le trece cel puțin 
astfel, la analete istoriei noastre naționale. 

Ași merge prea departe spre a enumăra dărâmările 
atâtor Mänästiri si înstrăinările atâtor orfeverii, dar mi se 

strânge inima, când văd cum acest sistem se perpetuează, 
fără ca autoritățile competinte să ea vro măsură drastică, 
în baza legilor existente. 

Prin inscripțiile monumentelor noastre, sub formă de 
pisanii, pietre de mormânt, odăjdii, și cărți bisericești, și clo- 
pote s'a edificat istoria trecutului nostru., materialul necesar 
nu ne lipsește, însă putinul ce a mai rămas, în comparație 
cu timpul de 600 ani, de când a început sä'si ia ființă Ba- 
natele române, nu e mai mult, ca o colecție de pietre, care 
nu se poate zidi, întrun ce întreg; complectarea masivu- 
lui, atârnă de la studiile ce se vor mai face. Nu ne mai 
rămâne, decât să strângem cât mai mult material, atrăgând 
atentiunea asupra diferitelor tipuri și asupra originalității 
acestor lucrări. spre a înjgheba istoria artelor în România. 

De data aceasta mă voi ocupa de Biserica Domnească 
din Curtea-de-Argeș. 

La stânga stradei ce conduce spre Mânăstirea din Curtea- 
de-Arges pe o inălțime, se află situată Biserica Domnească. 
O împrejmuire de bolovani rustică, in care se află incas- 
trate și cruci de piatră ale mormintelor din curtea Biseri- 
cei, susține terenul mai inalt decât e nivelul stradei.' 

intrarea in această curte e pe sub poarta clopotniței, 
construită în timpii din urmă, căci clopotnița veche era si-- 
tuată spre sud-est unde se mai văd și azi urme de zidărie. 
In clopotniță se află două clopote care sunt de la Radu 
Negru, insă ele au fost retopite pe la 1812, dupa cum re- 
zultä din inscripțiile lor. 

Ca aspect general Biserica cu formele ei și zidurile îne- 
grite de timpuri, ne indică că ne aflăm înaintea unei clă- 
diri vechi. Ea este jur împrejur proptită cu stâlpi grosi de 
stejar, deasemenea și în interiorul ei. Spre sud și nord zi- 
durile Bisericei sunt susținute de doi stâlpi groși de piatră, 

tot pentru a apăra clădirea de o surpare eventuală, căci. 
are multe crăpături mari, provenite in urma cutremurilor. 

In fața Bisericei sa construit poate odată cu clopotnița 
cea nouă și un anvon meschin, precum și două turle de 
tinichea asupra nartexului. Toate aceste adăugiri strică as- 
pectul general și la o restaurare ce i sar face monumen- 
tului, ar trebui negresit să fie înlăturate. Prin faptul acesta, 
precum și prin depărtarea invelitorii actuale de tinichea, ar 
esi la lumină multe forme ale vechei construcțiuni care ar 
înlesni opera restauratorului. 

Terenul pe care e situată Biserica, de și este o ridi- 
cătură naturală a solului, totuși a mai fost înălțat prin faptul 
că vecinii nivelându-și curțile, au aruncat pământul scos în 
curtea Bisericei. O îngrijire mai părintească a parohului de 
Bunul ce i s'a încredințat și după urma cărui 'și agoniseste 
viața, mar fi stricat. Prin aceste deplasări de pământ, precum 
și gropile făcute în jurul Bisericei cu ocaziunea sprijinirei ei 
cu ferme de stejar, toată apa de ploi stagnează la teme- 
liele clädirei. Cel intäiu lucru ce ar urma sä se facă la această 
Biserică cu ocazia restaurărei este, de a se debleia terenul, 
a da scurgere apelor si de a curäti fasadele din care 
cresc adevărați arbuști. 

Asupra istoricului acestei Biserici, avem foarte puţine 
cunostinti, se știe numai că la 1373, Radu Negru descinde 
la Curtea-de-Arges si 'și întemeiază Capitala în acel oraș. 
Se mai zice că Biserica ar fi construită de el și că ar fi 
chiar înmormântat acolo, pentru aceste versiuni însă, nu avem 
nici o probă vădită. Se poate însă și chiar e probabil ca 
Biserica Domnească, intitulată astfel când a devenit Biserica 
Curţii, să fi existat înainte de descălicătoarea lui Radu Negru, 
mai cu seamă că știm că acele regiuni era locuite de Români, 
având deja religia ortodoxă, avea eo ipso si Bisericele lor. 

- De altfel înaintea lui Radu Negru exista în Tara românească 
Mânăstiri și Biserici a căror plan și stil se aseamănă perfect 
cu Biserica Domnească. 

Pisanie nu există, nici mormântul lui Radu Negru nu 
se vede, dar o restaurare minuțioasă, ar da la iveală pietre, 
care ne-ar călăuzi la aflarea adevărului și e mai mult ca 
sigur, că sub pavimentul Bisericei se află multe morminte, 
care desgropându-le ne-ar releva multe taine. In fațada despre 
sud, care e cea mai bine conservată se poate observa o 
piatră cu inscripții, la înălțimea însă în care se află, nu am 
pututo descifra. 

Despre Biserica din Curtea-de-Arges ne mai vorbește 
Paul de Alep, care a cutreerat timp de șapte ani țările ro- 
mânești acum 250. ani împreună cu Patriarchul Macarie a 
Antiohiei. EI ne narează că orașul Argeș poseda nouă Bi- 
serici, dintre care Biserica Domnească cu hramul Sf. Neculai, 
se zicea pe atunci deja, că era cea dintâiu Biserică zidită 
acolo și în care se află moaștele unei tinere fecioare mar- 
tire, numită S-ta Filoteea. Urmând apoi a vorbi despre aceste 
moaște ne spune că: «Tatăl Filoteei fusese un mare sgârcit 
și în acele vremuri fiind pe acolo o strașnică lipsă de pâine, 
această tânără fecioară, fără știrea tatălui ei, împărțea me- 
rinde la săraci. Intr'o zi el veni fără veste și o găsi în a- 
ceastă ocupare si pe dată  täe capul. Trupul ei se păs- 
trează încă ; ea are un sinaxar sau un sicriu particular al 
ei și neîncetat face numeroase minuni. Noi avuräm norocul 
să ne închinăm la moaște». 

Moaștele Sfintei se aducea de cei bogați chiar până la 
București, pentru lungirea zilelor muribunzilor. 

Ca să se lege numele lui Radu Negru de Biserica Dom- 
neascä astfel încât să fie si azi în gura poporului, faptul 
acesta se explică, că odată ce Biserica Sf. Neculai a devenit 

Biserica Curţii, i sa făcut si reparatiuni importante cerute 
de noua destinație. Atunci s'a zugrăvit Biserica din nou unde 
figurează Radu Negru ca ctitor, sa lărgit ferestrele impo- 
dobindu-le cu chambrante sculptate, sa schimbat ușa de 
intrare sa scos pisania, care acum ar fi de nepretuit. 

Am observat la multe. Mânăstiri și Biserici, când li se 
făcuse mari reparatiuni, se scotea și vechea pisanie, inlo- 
cuindu:o cu alta. 

Biserici de stilul bizantin după cum e cea din Curtea- 
de-Argeș, au fost multe in România, însă din cauza vechi- 
mei lor, ele sau dărâmat. Astăzi numărul lor e restrâns sau 
sunt în complectă ruină. 

Din epoca aceea sau mai bine zis de același stil, era 
Biserica Bănească Sf. Dumitru din Craiova, care sub cuvânt 
că va fi restaurată, au dărâmat'o cu totul și au construit 
alta în loc, care n'are nici o asemănare măcar cu cea veche. 
Când am vizitat mânăstirile prin țară eu am văzuto încă. 
Avem încă în ființă Biserica de la Snagov despre care am 
scris o broșură in anul 1892 și in care pe timpul vizitărei 
ei se oficia încă serviciul divin și Biserica Domnească din 
Curtea-de-Arges, care în loc sä se repare la timp, nu știu 
ce Achitect sau Consilier technic a propus, să i se facă o 
schelă interioară, care să o sustie. Banii ce sau cheltuit cu 
această schelă nebună, erau suficienți să ise facă o repa- 
ratie sumară de consolidare. 

Asupra stilului acestei Biserici ne putem orienta și prin 
istorie și prin înfățișarea acestei clădiri. Ştim că pe la 1280 
Voivodatul Olteniei se sfâșie în luptele ce se dedeau între 
ortodocși și catolici, în aceste lupte multe Biserici românești 
au fost părăsite și dărâmate. Ear dincoace de Olt ce a mai 
rămas în ființă ca clădiri mai monumentale 'ele se găsesc 
prin creștetul munţilor, unde erau mai apărate de invazia 

Tätarilor, căci șesul era expus tuturor invaziilor. Mai știm 
earăși că pe la 1297 relatiunele politice și comerciale erau 
foarte amicale între Imperiul Bizantin și Banatul Olteniei. 
Astfel dar stând lucrurile să nu ne mire că odată cu cul- 
tul Bisericei creştine a orientului, se introduce la noi și arta 
sau modul acelor constructiuni, care se aseamănă perfect 
cu Bisericele ce se construiau prin secolul al IX—XIII in 
întreg Peloponez. Mărturii despre cele spuse ie avem în 
ființă, la Constantinopole, Tesalonic, Grecia, și chiar prin 
Bulgaria și Serbia. 

Exemplul ce-l avem încă dinaintea noastră la Curtea- 
de-Argeș, reprezintă în totul formele și planul Bizantin după 
cum luase naștere stilul bizantin în dezvoltarea sa pos- 
terioară. Apogeul frumusetei artei bizantine, era incarnatä 
în Sf. Sofia de la Constantinopole, exemplul acesta era însă 
prea grandios și costisitor pentru a fi imitat. Planurile atît 
în mărimea lor cât si în bogăţia interioară se simplifică. Zi- 
durile de odinioară ce susțineau cupola principală sunt in- 
locuite prin patru stâlpi s'au si pilastri groși si din ei se 
dezvoltă pendatifurile cupolei care la rândul ei, e mult inäl- 
tatä asupra învelitoarei prin mijlocul unui tambur. Fața- 
dele exterioare se compuneau din straturi alternative de 
cărămidă si piatră fiind drepte fără nici o împărțire cu 
cornise. Mai târziu de la 800—1000 ani după Christos, 
architectura bizantină devine mai bogată în interior, se pot 
observa cornise si firide care împărțesc înălțimea zidurilor 
întrun mod harmonic. Mai e de notat că la toate Bisericele 
vechi bizantine, cupola principală domina întreaga clădire, 
ear toate celelalte locuri ca altar si nartex erau subordo- 
nate in inältime. 

Atät planul cät si exteriorul Bisericei Domnesti este 
executat in spiritul architecturei cum s'a urmat prin anii 1000 

d. Christos. Monotonia zidurilor exterioare, nu e interruptă 
prin o împărțire proporțională a fațadelor cu cornise si gla- 
furi, ce numai prin alternatia straturilor de cărămidă aparentă 
și straturi de piatră. Tamburul are patru ferestre înalte și 
înguste așezate in axele principale ale Bisericei. Toate fe- 
restrele nu erau încadrate cu chambrante sculptate cum e 
azi, ci aveau d'asupra numai un cerc rătund de cărămidă. 
La ferestrele mai mici acest cerc este inlocuit prin o piatră 
care formează tablierul de d'asupra. 

Silueta exterioară insă a fost și mai e sublimă, prin 
aducerea la expresiune a construcții ce se dezvoltă din plan. 
Forma crucei ese la iveală în planul invelitorei, pe când in 
planul parterului întreaga construcție se presintă ca un pătrat 
prelungit in drepunghiu prin adăugirea nartexului sia alta- 
rului cu absidele din dos. 

* Din cele expuse mai sus salutăm dar în Biserica Dom- 
nească din Curtea-de-Argeș pe cel mai vechiu document 
constructiv ce-l posedă țara românească. 

Piatra întrebuințată este în majoritate piatră de riu, 
sau piatră poroasă cioplită cu predilecție așezată pe la col- 
turile de zidărie. După stratul de piatră venea trei rânduri 
de cărămizi cu rosturi de var tot așa de înalte ca și cele 
ale cărămizilor. Varul dintre cărămizi e la suprafaţa exte- 
rioară foarte gras si lin, apoi a fost colorat în galben. Ur- 
mele acestor colori se văd și azi; acum dacă ne representăm 
fațada o vedem polichromă prin varietatea picturilor și a 
cărămizilor roșii cu rândurile de var galben. Invelitoarea 
actuală cu tablă de fer zincuitä (provenintä engleză), a fost 
iarăși în urmă așezată și cu această ocaziune sa ciontit cor- 
nișa principală care era de cărămizi aparente ușezate în 
colțuri si cu strașină d'asupra sa mai dărâmat și din zidăria 
de d'asupra pentru a înlesni lucrul, încât azi întreaga în- 

velitoare e deformată. Adevăratul acoperiș trebue să fi fost 

de plumb, formele rotunde ale invelitorii ne indică acest 
material. 

Mai știm că pe la 1611 Principele Ardelean Bäthori 
Gábor, năvălește la Argeș și fură toate odăjdiele de la Mâ- 
năstirea lui Neagoe Voevod precum și plumbul ce acoperea 
invelitoarea. E mai mult ca sigur cä atunci s'a dat prädei 
intreg orașul Argeș și prin urmare Biserica Sf. Neculai n'a 
putut fi scutită de această urgie. 

Câte icoane ferecate, candele, cruci, cărți legate și sal- 
bele Sf. Filoftei nau căzut prada acestor barbari ! 

Planul Bisericei este azi cam încurcat dacă luăm în 
considerare că sau astupat unele din ferestre care erau în 
axele interiorului, că sa construit un anvon inaintea usei de 
intrare și că d'asupra nartexului se află o deschidere în zid, 
fără vre o inlesnire de a ajunge acolo. O cercetare mai 
minuțioasă insă m'a îndrumat să găsesc urmele scärei ce 
există și azi, care duce ia spaţiul de d'asupra nartexului. Se 
cunoaște foarte bine urmele unei scări de lemn d'alungul 
zidului spre nord, unde in afară se află un pilastru gros 
construit în urmă și care astupă una din ferestre. Dar nici 
această scară nu a fost cea primitivă, ci ea a fost așezată 
la stânga zidului de la intrarea a doua, ear de aci găsim 
o intrare prin grosimea zidului paralelă scărei ce duce până 
d'asupra nartexului. Această intrare prin grosimea zidului 
are o lărgime de 0.60 pe 1 70 inältime și e boltită. Acum 
se explică emporul acesta care are o deschidere în direcția 
altarului și având in vedere zugrăveala Bisericei in efigie 
d'asupra usei, vedem că scara aceasta conducea la două 
turle de zid ce avea Biserica d'asupra nartexului si care 
erau executate in același gen ca cupola principală, numai 
că erau mai mici. Cercurile ce se văd în bolta nartexului 
susțineau unele din zidurile acelor lurle de piatră în care 

de la inceput erau asezate clopotele. Deschizätura spre in- 
teriorul Bisericei servea mai mult ca punct de observare, 
de unde clopotarul primea indicatiunea de a intra in func- 
tiune, ear nu cum se povestește că în acest loc ar fi fost 
un fel de lojă de unde Domnul tärei asista la serviciul divin 
si la care punct ajungea din palat prin înlesnirea unui co: 
ridor subteran. 

Cei patru stâlpi ce susțin bolțile Bisericei și cupola 
principală erau legați de zidurile principale prin bârne groase 
de stejar. Aceste lemne putrezind cu timpul, ear cutremu- 
rul pe de altă parte, au: dislocat oare cum stabilitatea fixă 
a stâlpilor și așa se explică multiplele crăpături ce se văd 
la bolți în interior si la zidurile fasadelor, 

Altarul e despărțit de Biserică prin o catapeteasmă de 
zid, ce are patru uși, una cu intrarea in diaconice si cele- 
lalte trei in iconostasul propriu zis. Altarul la rândul său se 
compune din 3 spatiuri cu abside rotunde in interior, ear 
spre exterior formează laturi dintr'un poligon. Absida din 
mijloc e cea mai mare si mai înaltă, ear părţile laterale 
sunt mai scunde, comunicaţia între aceste spatiuri se făcea 
prin două uși. 

In nartexul din față se află trei morminte ale familiei 
Brătianu, ear în interiorul Bisericei răzămat de un stilp este 
o statuă mare de piatră destul de ciontită. Locul acestei 
statui nu e aici, cu toate că se spune că ar reprezenta pe 
Radu Negru.? Această statue trebue să fie adusă de peste 
graniță, a figurat în vr'o casă sau grădină, ear astăzi se 
găsește în Biserică färä nici un rost. 

De vro două-zeci de ani încoace, Biserica e părăsită 
cu totul, nu i sa făcut nici cea mai minimă reparatiune, 
ear intemperiile au săvârșit opera distrugerei. Moastele Sfintei 
au fost duse la actuala Episcopie și Biserica e închisă cu totul. 

Nu'mi pot da seama ce se mai asteaptä acum de Ministe- 
rul Cultelor, sigur e însă că in o bună dimineață o să aflăm 
că Biserica sa prăbușit prin nepăsarea noastră. Nu e întâia 
oară că am atras atentiunea celorin drept de a lua măsuri 
urgente de reparatiuni și totuși nimeni nu are timpul de a 
se ocupa de cel mai vechiu monument din țară. 

Tot astfel se petrece lucrurile mai prin toate părțile, 
căci nenumărate sunt asezämintele naționale, care numai 


www.dacoromanica.ro 


-— 15 ai 


exist azi și care totuși sunt menționate prin diferite hrisoave. 
Pe ici pe colo mai putem. contempla urmele ruinelor foas- 
telor Palaturi, Mânăstiri, Cetăți și pare că ar fi un blestem 
asupra lor, că nici piatră pe piatră nu mai rämäne, totul 
se distruge și se fură. Avem legi ocrotitoare în ţară, însă 
nici odată nu s'au aplicat și vandalismul 'și urmează drumul 
său. Din timp în timp aflăm, că Epitropii Bisericei cutare, 
au dărâmato spre a construi alta în loc, sau că crucea de 
la Mihai Viteazu situată pe un punct oarecare a fost între- 
buintatä la facerea vre unei case. Pe cruce era insă scris, 
că acolo se dăduse pe vremuri o bătălie. Cazul acesta e 
recent și se cunoaște de autorități, fără a se fi luat vr'o 
măsură, ca să dea exemple măcar pe viitor. 

Orașele cele mai vechi din țară și mai cu seamă fos- 
tele Capitale, posedă o mulțime de monumente, care ne 
arată încă, cultura, splendoarea și bogăţia trecutului. Odată 
ce aceste Capitale au fost strămutate, toate acele Palaturi 
Biserici și alte clădiri importante, au trecut în domeniul ui- 
tării neingrijindu-se nimeni de ele. 

Ca sä menţionăm aici lucruri ce sunt de notoritate 
publicä, ar fi sä facem act de platonism. In treacät insä 
fie notat, că o mulțime de bogätii artistice și culturale, sau 
perdut prin jaf și pradă, ear cei ce au fost chemaţi pe tim- 
puri și chiar în zilele noastre pentru a îngriji și supraveghea 
acele clădiri, au lăsat să se instreineze lucrurile și sä se 
ruineze totul. 

Cum se vede nu e suficient de a avea instituite in 
Statul nostru, tot felul de Societăți și Comisiuni, pentru a 
ne arăta față de străinătate că suntem si noi civilizati, aceste 
Comisiuni ar trebui să se compue din oameni pricepuţi, care 
au tragere de inimă și entusiasm pentru afacerile care le-au 
fost încredințate. 

Sa observat de mulți si eu însumi am avut ocaziunea 
sä väd prin Muzeele sträine, o multime de obiecte datorite 
artei si mestesugului romänesc, care au trecut de veci in 
posesiunea altor State. Colectia: de odäjdii bisericesti dela 
Muzeul nostru e numai o probă a bogățiilor cu care a fost 
intesate Mänästirile si Bisericele noastre. Pe de altă. parte 
chiar dacă sar mai aduce noi obiecte la Muzeu, nici nu ar 
fi loc unde sä le mai expue. Direcţiunea Muzeului nu are 
nici mijloacele necesare, sä-si cumpere mäcar un dulap, dar 
incä a mai stränge sau cumpära noi obiecte. De altfel pre- 
dilectiunea Muzeului nostru este de a colectiona mai cu seamä 
pietre cu inscriptiuni, lucru ce ar fi mai nimerit sau ar cădea 
în atributiunele Academiei Române. 

La Muzeu ar trebui să figureze mai cu seamă, scule 
și obiecte artistice bine intretinute, nu numai ale tärei dar 
si a sträinätätii. 

Să nu ni se spue că aceste lucruri nu se pot cumpăra 
sau că tara nu-și poate permite luxul acesta, slavă Dom- 
nului că de vro cäti-va ani incoace o ducem tot cu exce- 
dente bugetare și sar fi găsit mijloacele necesere de a face 
ceva și pentrn horopsita de artă de la noi. Dar chiar dacă 
ar fi fost lipsă de bani, nimeni nu impiedica pe Stat de a 
face un împrumut cu lozuri din a cărui fond sar fi putut 
restaura atâtea monumente pierdute, ear pe de altă parte 
am fi îmbogățit Muzeul nostru cu lucruri .de valoare. Sis- 
temul acesta a fost aplicat de alte țări cum e Germania, 
Austria, Italia și grație mijloacelor necesare sau restaurat o 
mulțime de monumente pe care cu toții le admirăm în că- 
lătoriele noastre. 

DE ACELAS AUTOR: 





„ Articole din Analele Architecturei. 

. Monumente Naţionale, Manăstiri și Biserici Ortodoxe. 
. Mănăstirea Snagov. 

„ Cetățile Neamţu şi Suceava. 


L'art Roumain 
Mänästirea Brebu 


„ Biserica din Fundenii Doamnei. 


Biserica Domnească din Curtea de Argeș. 

